Karl Óttar Pétursson , bæjarstjóri Fjarðabyggðar og Eydís Ásbjörnsdóttir , formaður bæjarráðs opnuðu formlega nýtt ábendingakerfi á vef Fjarðabyggðar að loknum bæjarráðsfundi í dag . Í hinu nýja kerfi er tekið á móti ábendingum frá íbúum Fjarðabyggðar um það sem betur má fara í þjónustu sveitarfélagsins . Hinu nýja kerfi er ætlað er að einfalda samskipti og tryggja góða svörun til íbúa við ábendingum . „ Fjarðabyggð er fyrst og fremst þjónustuaðili . Það er því gríðarlega mikilvægur hluti af þjónustu okkar að ábendingar bæjarbúa komist skýrt og skilmerkilega rétta leið og að vel sé haldið utan um þær “ sagði Eydís þegar hún opnaði ábendingakerfið á vefnum í dag , með því að senda fyrstu ábendinguna í gegnum kerfið . Ábending Eydísar snéri að því biðja um að vakin yrði athygli á því á vef Fjarðabyggðar að nú geta íbúar , sem eru handhafar Fjarðakorta , nýtt sér þjónustu bókasafna í Fjarðbyggð án endurgjalds . Ábendingavefurinn opnar íbúum Fjarðabyggðar nýja boðleið , en auðvitað verður áfram hægt að hringja inn ábendingar , eða koma þeim á framfæri í gegnum tölvupóst . „ Við viljum veita góða þjónustu og ábendingavefurinn er hluti af henni . Auðvitað koma upp tilvik sem við getum ekki sinnt eða eru ekki í okkar verkahring og þá reynum við að koma þeirri ábendingu til réttra aðila , “ sagði Karl Óttar Pétursson , bæjarstjóri að þessu tilefni . Íbúar eru hvattir til að nýta sér þetta nýja kerfi til að koma á framfæri ábendingum til sveitarfélagsins . Nýja kefið á að auðvelda úrvinnslu ábendinga sem berast og hjálpar einnig til við alla eftirfylgni með þeim . Kerfið hefur verið í þróun um skeið og hefur það verið prufukeyrt að undanförnu og hafa starfsmenn sett ábendingar bæjarbúa sem hafa borist símleiðis og í gegnum tölvupóst inn í kerfið . Er það von Fjarðabyggðar að innleiðing þessa nýja kerfis muni leiða til bættrar meðferðar ábendinga sem sveitarfélaginu berast . Nýja ábendingakerfið má finna með því að smella hér . Fleiri myndir : Eydís Ásbjörnsdóttir , fomaður bæjarráðs , og Karl Óttar Pétursson , bæjarstjóri Fjarðabyggðar opnuð nýtt ábendingakerfi á vef Fjarðabyggðar að loknum bæjarráðsfundi í morgun .